**Učíme sa dištančne matematiku, ale tvorivo**😊

Študenti štvrtých ročníkov dostali za úlohu vypracovať na hodinách matematiky projekt zo štatistiky. **Krátky štatistický prieskum na vzorke 50 respondentov**, ktorých oslovili pomocou správ cez edupage alebo cez sociálne siete, následne spracovali v programe Excel. Projektové vyučovanie bolo zamerané na získanie zručností pri určovaní charakteristík polohy štatistického súboru (modus, medián, aritmetický priemer), absolútnej a relatívnej početnosti, maxima a minima, grafického spracovania dát. Praktické skúsenosti veríme, že prehĺbili poznanie využitia matematiky v IT sektore, schopnosť vidieť súvislosti a klásť otázky, rozvinuli kreativitu, flexibilitu a v neposlednom rade zaktivizovali proces učenia sa.



